GALERIE FOTO "Am îmbătrânit" Simona Halep a dezvăluit lucrul de care s-a săturat în România
Simona Halep a dezvăluit motivul pentru care preferă să stea în Dubai.
Simona Halep (32 de ani) a explicat în premieră motivul pentru care și-a cumpărat o locuință în Dubai.
Sportiva din țara noastră a ales să se mute din România deoarece îi convin de minune condițiile de antrenament de care dispune în Emiratele Arabe Unite.
Simona Halep explică de ce a ales Dubaiul: "După atâția ani în care am răbdat frigul din România la alergări, în cantonamente..."
"Sunt și în România, sunt și la Dubai. A început să-mi placă foarte mult la Dubai, deoarece condițiile pentru antrenament sunt cele mai bune.
Vremea este extraordinară pe timpul iernii și sinceră să fiu, după atâția ani în care am răbdat frigul din România la alergări, în cantonamente, acum mi-am dat seama că este mult mai bine să te antrenezi la căldură.
Am și îmbătrânit și, da, îmi face plăcere să fiu la Dubai, pentru că e o atmosferă relaxată și pot să trăiesc bine.
Dar, bineînțeles, că în România vin de câte ori pot, mi-e drag, pentru că România rămâne acasă", a spus Halep, pentru Digi Sport.
Simona Halep poate juca la Stuttgart, Madrid, Roma și Roland Garros, în sezonul de zgură
Simona Halep a pierdut primul meci jucat la revenirea în tenisul mondial. În fața Paulei Badosa, românca a câștigat primul set cu 6-1, dar le-a cedat pe următoarele două, scor 6-4, 6-3.
Două ore a fost durata partidei cu Paula Badosa, prima jucată de Simona Halep după 569 de zile de absență în circuitul WTA.
În sezonul de zgură, Simona Halep va putea juca la orice turneu își dorește să participe, cu condiția ca organizatorii să onoreze cererile sale de wildcard.
Urmăriți SPORT.RO și pe Google News